**Referat fra bestyrelsesmøde den 8.-02.-2022**

**Til stede var:** Per Kølbak, Erik Sørensen, Peter Andersen og undertegnede Arly Nielsen.

**Fraværende var:** Steen Madsen og Esben Sandberg Fræer begge med afbud

Mødet startede kl. 19.00 med følgende dagsorden:

1. Planlægning af arrangementskalender for første halvår 2022.
2. Planlægning af generalforsamlingen 2022
   1. Fastlæggelse af datoen. Jeg kan f.eks. foreslå lørdag den 12. marts. Det vil betyde, at indkaldelsen til generalforsamlingen skal være ude senest lørdag den 12. februar, så det kan godt nås.
   2. Gennemgang af de enkelte punkter i generalforsamlingens dagsorden.
   3. Valg af dirigent (Vi kan f.eks. foreslå Einar Josefsen eller Henrik Bradsted som dirigent.)
   4. Bestyrelsens beretning (**Arly** aflægger beretning for tiden, der er gået siden sidste generalforsamling)
   5. Fremlæggelse af regnskab til godkendelse (**Per** fremlægger det reviderede og godkendte regnskab for 2021, underskrevet af kassereren, revisoren og formanden) **Husk at få regnskabet godkendt af revisor i god tid til underskrivelse.**
   6. Indkomne forslag: (Har bestyrelsen nogen forslag?)
   7. Valg af bestyrelse. På valg er: Bestyrelsesmedlem: **Erik Sørensen**

Bestyrelsesmedlem: **Peter Andersen**

* 1. Valg af suppleant. Bestyrelsessuppleant: **Bent Nepper**
  2. Revisor og revisorsuppleant På valg er: Revisor: **Carsten Johannesen**

Revisorsuppleant: **Edel Stegemeyer**

* 1. Fastlæggelse af kontingent (Jeg synes, at bestyrelsen skal foreslå at fastholde kontingentet på 250 kr. om året)
  2. Debat om forslag til ture og virksomhedsbesøg i de kommende år? (Vi får værdifuldt input fra generalforsamlingen)
  3. Eventuelt
  4. Umiddelbart efter generalforsamlingen foreslår jeg, at vi holder det konstituerende bestyrelsesmøde, medens vi alle er til stede. Så er det til en side, og bestyrelsen er funktionsdygtig med det samme!
  5. Arrangementet efter generalforsamlingen. *Hvordan vil vi gerne have festen til at forløbe i år?*
     1. Velkomstdrink. *Er der nogen forslag?*
     2. Mad – natmad. *Er der nogen forslag?*
     3. Musik. *Er der nogen forslag?*
     4. Pris. *Hvad skal det hele koste?*
  6. Klargøring til fest i kantinen. *Hvordan forbereder vi os til festen? Opstilling af borde og stole osv. Hvordan fordeler vi os? Hvem skal vi have fat i? Hvem gør hvad?*
  7. Eventuelt

Følgende blev vedtaget:

…fortsættes…

Ad 1) En foreløbig arrangementsplan for første halvår med følgende udseende blev vedtaget:

1. 12. marts: Generalforsamling
2. Uge 17: Fyraftensbesøg på Frederikshavn Forsynings varmepumpeanlæg
3. En gang i maj: Fyraftensbesøg på Søredningstjenesten i Skagen (Arly kontakter Henrik Hahn Nielsen)
4. 18. juni: Lørdagsudflugt til vindmøllecenteret i Østerild (Arly kontakter Jan Gundestrup)

Ad 2a) Generalforsamlingen 2022 fastlægges til lørdag den 12. marts kl. 17.00 på MARTEC.

Ad 2b) Der blev orienteret om de enkelte punkter i generalforsamlingens dagsorden. Arly kontakter alle på valg, for at høre om interessen for videre deltagelse.

Ad 2c) Umiddelbart efter generalforsamlingen holder vi et kort konstituerende bestyrelsesmøde, inden vi slutter os til festselskabet.

Ad 2d) Velkomstdrink bliver et glas Cermant de Bourgogne eller lignende.

Per Kølbak bestiller festmenuen hos Martin Kok. Per hyrer køkkenhjælp, og Per sørger for indkøb af øl og vand

Arly klarer Natmaden. Arly sørger for indkøb af velkomstdrink samt hvidvin og rødvin

Erik Sørensen undersøger muligheden for et festligt indslag under middagen.

Som udgangspunkt bruger vi musik fra Computeren, og hvis det viser sig, at vi bliver mange, forsøger vi at hyre Jacobs Jazz-band.

Prisen for festmiddagen fastsættes til 200 kr. pr. kuvert.

Ad 2e) Per Kølbak, Peter Andersen, Erik Sørensen samt Edel og Arly mødes i kantinen lørdag formiddag kl. 11.00 til opstilling af borde og stole, borddækning og pyntning til festmiddagen

Ad 2f) Der var ingen bemærkninger til dette punkt.

Mødet sluttede ca. kl. 19.55 efter en hurtig og effektiv arbejdsindsats og i god ro og orden.

Maskinmester, formand og sekretær

Arly Nielsen